Il-UEFA talbet lit-timijet u l-plejers li qed jipparteċipaw fil-Euro 2020 biex ma jċaqalqux il-fliexken tal-isponsors li jkunu quddiemhom waqt li jindirizzaw lill-media. Dan wara l-kontroversji ta' Cristiano Ronaldo, Paul Pogba u Manuel Locatelli, fsot oħrajn, fejn wara Ronaldo, dawn il-plejers neħħew l-fliexken tal-isponsors tal-Euro 2020 minn quddiemhom waqt li indirizzaw lil media. Bil-kontra ta' li għamlu Ronaldo u Pogba, il-plejer Ukren Andriy Yarmolenko u l-coach Russu Stanislav Cherchesov, taw prominenza lil dawn il-fliexken matul l-indirizz tagħhom lill-media wara l-partita ta' lbieraħ.